'सीक्रेट सुपरस्टार' का ट्रेलर रिलीज, 'दंगल' गर्ल के साथ फिर धमाल कर रहे आमिर खान  
'बेटी' से दंगल करवाने के बाद अब उन्हें सिंगिंग स्टार बनाएंगे आमिर खान 
'सीक्रेट सुपरस्टार' 14 साल की लड़की की सुपरस्टार बनने की कहानी है
19 अक्टूबर को रिलीज होगी अद्वैत चंदन निर्देशित फिल्म
फिल्‍म 'दंगल' की सफलता का स्‍वाद चख रहे और इन दिनों अपनी नई फिल्‍म 'ठग्‍स ऑफ हिंदोस्‍तान' में बिजी आमिर खान ने अपनी आने वाली फिल्‍म 'सीक्रेट सुपरस्‍टार' का ट्रेलर रिलीज हो गया है. फिल्म का ट्रेलर काफी दिलचस्प और प्रेरणादायक है. पिछले फिल्म 'दंगल' में आमिर ने जायरा के पिता और गुरू बन उन्हें कुश्ती लड़ने के लिए ट्रेन किया था, इस नई फिल्म में भी आमिर जायरा के गुरू की भूमिका में नजर आने वाले हैं. फिल्म में आमिर खान संगीतकार शक्ति कुमार की भूमिका में हैं.
 

जी स्टूडियोज ने आमिर खान प्रोडक्शंस की अगली फिल्म 'सीक्रेट सुपरस्टार' को प्रस्तुत किया है. 19 अक्टूबर, 2017 को रिलीज होने वाली इस फिल्म को अद्वैत चंदन द्वारा लिखा और निर्देशित किया गया है.